दलित परिवारों का आरोप है कि पिछले एक सप्ताह से उन्हें दुकानों पर राशन नहीं मिल रहा है. वो अपने पैसों से भी राशन नहीं खरीद सकते हैं. इतना ही नहीं उनका कहना है कि उनके बच्चों को स्कूल नहीं जाने दिया जा रहा है. दूसरी ओर राजपुरोहित समाज का कहना है कि उन पर हुक्का पानी बंद करने के आरोप झूठे हैं. उनका ये भी कहना है कि उनके लोगों पर लगाया गया एससी-एसटी एक्ट का मुकदमा झूठा है और उन्होंने जिला प्रशासन से निष्पक्ष जांच की मांग की है. गांव में तनाव बढ़ता देख पुलिस को तैनात कर दिया गया है.